สรุปภาวะตลาดต่างประเทศ ประจำวันที่ 2 ก.ย. 2562
สรุปภาวะตลาดต่างประเทศ ประจำวันที่ 2 ก.ย. 2562
สรุปภาวะตลาดต่างประเทศ ประจำวันที่ 2 ก.ย. 2562
3 ก.ย. 2562

ตลาดหุ้นยุโรปปิดปรับตัวขึ้นเมื่อคืนนี้ (2 ก.ย.) เนื่องจากนักลงทุนพากันเข้าซื้อหุ้นกลุ่มปลอดภัย ท่ามกลางความวิตกเกี่ยวกับภาวะเศรษฐกิจโลก หลังจากจีนและสหรัฐได้เริ่มบังคับใช้มาตรการเรียกเก็บภาษีนำเข้าเพิ่มเติมในช่วงสุดสัปดาห์ที่ผ่านมา ขณะที่ค่าเงินปอนด์ที่ร่วงลงช่วยหนุนตลาดหุ้นอังกฤษพุ่งขึ้น
ดัชนี Stoxx Europe 600 บวก 0.32% ปิดที่ 380.69 จุด
ดัชนี CAC-40 ตลาดหุ้นฝรั่งเศสปิดที่ 5,493.04 จุด เพิ่มขึ้น 12.56 จุด หรือ +0.23%, ดัชนี DAX ตลาดหุ้นเยอรมันปิดที่ 11,953.78 จุด เพิ่มขึ้น 14.50 จุด หรือ  +0.12%  และ ดัชนี FTSE 100 ตลาดหุ้นลอนดอนปิดที่ 7,281.94 จุด เพิ่มขึ้น 74.76 จุด หรือ +1.04%
 
ตลาดหุ้นลอนดอนปิดปรับตัวขึ้นเมื่อคืนนี้ (2 ก.ย.) เนื่องจากหุ้นกลุ่มส่งออกได้แรงหนุนจากการที่เงินปอนด์อ่อนค่าลงเมื่อเทียบกับดอลลาร์สหรัฐ หลังจากไอเอชเอส มาร์กิต/ซีไอพีเอส รายงานว่า ดัชนีผู้จัดการฝ่ายจัดซื้อ (PMI) ภาคการผลิตของสหราชอาณาจักร ร่วงลงแตะระดับต่ำสุดในรอบ 85 เดือน ซึ่งส่งผลให้นักลงทุนวิตกกังวลเกี่ยวกับแนวโน้มเศรษฐกิจของอังกฤษ นอกเหนือไปจากความไม่แน่นอนเกี่ยวกับการที่อังกฤษอาจจะแยกตัวออกจากสหภาพยุโรป (Brexit) แบบไร้ข้อตกลง
ดัชนี FTSE 100 ตลาดหุ้นลอนดอนปิดที่ 7,281.94 จุด เพิ่มขึ้น 74.76 จุด, +1.04%